謝師嚴

謝師嚴（），字汝心，號省菴，浙江紹興府上虞縣人，民籍，明朝政治人物。

 生平 
嘉靖三十七年（1558年）戊午科浙江鄉試第二十六名舉人。嘉靖四十四年（1565年）中式乙丑科會試第二十一名，三甲第九十六名進士。都察院观政，本年六月任直隸武進縣知縣。隆慶二年（1568年）六月升工部主事，以事听勘，後事白抵家，隆慶六年暴卒。《上虞縣志》：谢师严字汝心，号省庵，登嘉靖乙丑进士，授武进县知县。武进自兵燹后百姓凋敝，奸蠹交据，不知财赋，积逋不问，富者一典库藏、掌赋役，立至摧败。师严厉精求治，廉得其故，革县总，殛豪民，力搜奸蠧，不得倖贷，无名之费一切捐除，当积翫后一时震慑。行二年，政清弊革，盗贼睹博亦为衰止。会朝廷遣御史阅实郡县钱谷，吏胥所至索贿。师严不能堪，白之御史，以过讦直。御史怒，反疏劾之，奉旨勘问。时已转工部主事，上下皆知其枉，百姓伏阙为请。当事者刼于御史，久之始白，送部调用。抵家，暴卒。毘陵至今赋役之清甲于江南，皆其力也。祀武进名宦。（万历志） 子伟号学庵，姿性英敏，每以经济自期。万历壬子登贤书，谕临安六载，清洁端方，多士钦服。升新兴令，省徭缓科，弭盗明刑，敷政一如其父治毘陵法。五载，奏绩，士民德之，建祠祀焉。升叙州府同知，归里，卒。祀乡贤。（康熙志）

 家族 
曾祖謝克瓉；祖父謝玉；父謝鳴治，歲貢生、训导。母徐氏。嚴侍下。兄谢师成（辛未进士）、弟谢师传、师旦、師啓（庠生）、師曾、師尹。

子謝偉，號學庵，萬曆壬子舉人，官临安教諭，升新興知縣、叙州府同知。

参考文献

Category:謝姓
Category:明朝武進縣知縣
Category:明朝工部主事
Category:上虞人
Category:嘉靖三十七年戊午科浙江鄉試舉人
Category:明朝都察院觀政